У Вікіпедыі ёсць артыкулы пра іншых асоб з прозвішчам Паплаўская.

Малюнак Н. Паплаўскай на паштовай марцы СССР
**Наталля Мікалаеўна Паплаўская** (19 студзеня 1931, г. Саратаў) — беларуская мастачка–графік. Жонка народнага мастака Беларусі Г. Г. Паплаўскага, маці мастачкі К. Г. Паплаўскай. 

Скончыла Мінскае мастацкае вучылішча (1952), Беларускі тэатральна-мастацкі інстытут (1964). Вучылася ў Л. Лейтмана, П. Любамудрава, В. Волкава.

Член Беларускага саюза мастакоў з 1966 года.

Творчасць
---------

Вядомая як мастачка ў галіне кніжнай і станковай графіцы. Працуе ў тэхніках афорта, літаграфіі, а таксама акварэлі, гуашы, пяра. З 1956 года пачала браць удзел у мастацкіх выстаўках.

Выканала ў тэхніцы акварэлі (Браслаўшчына) (1975; цыкл «Помнікі гісторыі і культуры Беларусі», 1977), літаграфіі (серыі «Палессе», 1969; «Героі беларускіх казак», 1971) і інш.

Займалася афармленнем дзіцячай кнігі (беларускія народныя казкі, казкі народаў СССР, творы Р. Кіплінга, Ш. Перо і інш.), школьных падручнікаў.

Для твораў мастачкі характэрна вытанчанае пачуццё стылю, творчая фантазія, казачна–паэтычная інтэрпрэтацыя прыроды і народнага жыцця, 

Работы мастачкі знаходзяцца ў Нацыянальным мастацкім музеі Беларусі, Нацыянальнай бібліятэцы Беларусі; фондах БСМ; Міністэрства культуры Расіі, аб'яднанні «Цэнтральны дом мастака» у Маскве; мастацкім музеі г. Магілёва; мастацкіх галерэях Аполе і Варшавы (Польшча); прыватных калекцыях Беларусі, Расіі і Еўропы.

Узнагароды
----------

Прэмія Ленінскага камсамола Беларусі ў 1970 за дасягненні ў афармленні беларускіх выданняў. Дыплом 1-й ступені на ўсесаюзным конкурсе «Мастацтва кнігі» ў 1978 за ілюстрацыі да кніжцы «Ладачкі-ладкі» (1977). Дыпломы імя Ф. Скарыны на рэспубліканскім конкурсе «Мастацтва кнігі» (1970, 1979) за цыкл работ на тэмы беларускіх казак. Удзельніца міжнародных кірмашоў у Балонні, конкурсаў дзіцячай кнігі ў Браціславе, Балонні, Лейпцыгу, Барселоне. За выдатныя заслугі ў галіне выяўленчага мастацтва ў 2001 годзе Наталля Паплаўская была ўдастоеная медаля імя Францыска Скарыны.

Зноскі
------

1. ↑  «Исцеление реализмом. Белорусская современная классика» Архівавана 23 верасня 2013.  (руск.)
2. ↑  В Национальном художественном музее открылась выставка художников Георгия и Натальи Поплавских Архівавана 4 сакавіка 2021.  (руск.)

Літаратура
----------

* Беларуская энцыклапедыя: У 18 т. Т. 12: Палікрат — Праметэй / Рэдкал.: Г. П. Пашкоў і інш. — Мн. : БелЭн, 2001. — Т. 12. — С. 65. — 10 000 экз. — ISBN 985-11-0035-8. — ISBN 985-11-0198-2 (т. 12).
* Культура Беларусі: энцыклапедыя / рэдкал.: Т. У. Бялова (гал. рэд.) [і інш.]. — Мн.: Беларус. Энцыкл. імя П. Броўкі. — Т. 6. — С. 132. — 3 000 экз. — ISBN 978-985-11-0495-2.
* Энцыклапедыя літаратуры і мастацтва Беларусі: У 5-і т. / Рэдкал.: І. П. Шамякін (гал. рэд.) і інш.. — Мн.: БелСЭ, 1986. — Т. 4. Накцюрн — Скальскі. — С. 171. — 742 с. — 9 500 экз.
* Беларускі саюз мастакоў: Энцыклапедычны даведнік / аўтар-складальнік Б. А. Крэпак і інш. — Мн.: ВТАА «Кавалер Паблішерс», 1998. — С. 413. — 664 с. — 3 000 экз. — ISBN 985-6427-09-6.

Спасылкі
--------

* Н. Паплаўская. Нядзеля Архівавана 4 сакавіка 2016.

|  |  |
| --- | --- |
| ⚙️   Нарматыўны кантроль | LCCN: n2001013715 · NKC: jo2012715299 · SUDOC: 251161862 · VIAF: 46103843 · БАП: 129026 |